กอ.รมน. หวั่นปัญหาใต้ลาม สั่งทหารนำเครื่องมือพิเศษเร่งเข้าแก้
โฆษก กอ.รมน. เผย นายกฯ ในฐานะ ผอ.รมน. เน้นย้ำป้องกันและแก้ไขปัญหาความไม่สงบในพื้นที่ จชต. โดยให้บูรณาการเครื่องมือพิเศษเพื่อสกัดกั้น ระบบเฝ้าตรวจนำเทคโนโลยีมาดัดแปลงประยุกต์ใช้ ขณะที่ปัญหาไฟป่า หมอกควันภาคเหนือ ให้ทาง ทภ.3 ร่วมกับจังหวัดแก้ปัญหาอย่างยั่งยืน,เมื่อเวลา 09.30 น. วันที่ 18 พ.ย.62 พล.ต.ธนาธิป สว่างแสง โฆษก กอ.รมน. เปิดเผยว่า การประชุมหน่วยขึ้นตรง กองอำนวยการรักษาความมั่นคงภายในราชอาณาจักร (กอ.รมน.) ครั้งที่ 11/2562 นายกรัฐมนตรี ในฐานะ ผอ.รมน. มอบแนวทางการบูรณาการเครื่องมือพิเศษในการแก้ไขปัญหา จชต. ป้องกันและแก้ไขปัญหาความไม่สงบในพื้นที่ด้วยการบูรณาการเครื่องมือพิเศษเพื่อสกัดกั้นตามแนวชายแดนไทย-มาเลเซีย ดำเนินการวางระบบเฝ้าตรวจให้เป็นเครือข่ายเต็มพื้นที่แนวชายแดน และนำเทคโนโลยีมาดัดแปลงประยุกต์ใช้เพื่อสนับสนุนการแก้ไขปัญหาความไม่สงบในพื้นที่ จชต.ของทั้งสองประเทศ พร้อมสร้างความสัมพันธ์ที่ดีระหว่างผู้บังคับบัญชาระดับสูง เพื่อประสานความร่วมมือในการปฏิบัติงาน จำนวน 3 ด้าน,ด้านความมั่นคง ให้เร่งสร้างความสงบสุขในพื้นที่ฯ จะต้องมีความชัดเจน และมีเอกภาพในการแก้ไขปัญหา เพื่อยุติสถานการณ์ความรุนแรงในพื้นที่ ด้านการพัฒนา ใช้การพัฒนาควบคู่กับการบังคับใช้กฎหมาย ซึ่งการปรับลดพื้นที่ 9 อำเภอ ออกจากพื้นที่ประกาศพระราชกำหนดการบริหารราชการในสถานการณ์ฉุกเฉิน พ.ศ.2548 และนำมาตรการตาม พ.ร.บ.การรักษาความมั่นคงภายในราชอาณาจักร พ.ศ.2551 มาบังคับใช้แทน สุดท้ายด้านการสร้างความเข้าใจ จะต้องสร้างความเชื่อมั่นเกี่ยวกับการใช้กฎหมายพิเศษ เพื่อรักษาความปลอดภัยในชีวิตและทรัพย์สินของประชาชน จะใช้เมื่อมีความจำเป็นเร่งด่วนเท่านั้น โดยไม่มีการละเมิดสิทธิมนุษยชนแต่อย่างใด,พล.ต.ธนาธิป กล่าวด้วยว่า การเตรียมการป้องกันและแก้ไขปัญหาไฟป่าและหมอกควันในพื้นที่ภาคเหนืออันส่งผลกระทบต่อการดำเนินชีวิตของประชาชน ผอ.รมน.ภาค 3 ได้เตรียมการวางแผนการป้องกันแก้ไขตามแผนปฏิบัติการ (Action Plan) เพื่อขับเคลื่อนบูรณาการให้เกิดประสิทธิภาพสูงสุดด้วยการกำหนดห้วงระยะเวลาการปฏิบัติการ, กำหนดหน่วยทหารที่รับผิดชอบพื้นที่จังหวัด ร่วมบูรณาการกับผู้ว่าราชการจังหวัด อย่างไรก็ตามการแก้ปัญหาไฟป่าหมอกควัน จะประสบผลสำเร็จอย่างยั่งยืนและถาวรได้นั้นต้องเกิดจากความร่วมมือกันของทุกภาคส่วนทั้งภาครัฐ ภาคเอกชน และภาคประชาชน ในการแก้ไขปัญหาอย่างเป็นระบบ,โฆษก กอ.รมน. กล่าวอีกว่า การเสนอแผนการป้องกันและบรรเทาสาธารณภัย ตามคำสั่งหัวหน้าคณะรักษาความสงบแห่งชาติที่ 51/2560 ลงวันที่ 21 พ.ย.60 มีการแก้ไขเพิ่มเติมหน้าที่ในมาตรา 3 ของพระราชบัญญัติการรักษาความมั่นคงภายในราชอาณาจักร พ.ศ.2551 ให้มีความหมายรวมถึง การดำเนินการเพื่อป้องกันควบคุมและแก้ไขฟื้นฟูสถานการณ์ กรณีที่เกิดหรือคาดว่าจะเกิดสาธารณภัยตามกฎหมาย โดย กอ.รมน.ได้จัดทำแผนรองรับบทบาทหน้าที่ให้มีความสอดคล้องมีประสิทธิภาพมากยิ่งขึ้น และไม่ซ้ำซ้อนกับการปฏิบัติของหน่วยงานอื่น โดยมีกลไกหลักในการปฏิบัติคือ กอ.รมน.ภาค และ กอ.รมน.จังหวัด ด้วยการบูรณาการอำนวยการประสานงานและเสริมการปฏิบัติกับหน่วยงานภาครัฐ ภาคเอกชน หน่วยทหารในพื้นที่ และกลุ่มมวลชนในเครือข่าย กอ.รมน.
โฆษก กอ.รมน. เผย นายกฯ ในฐานะผอ.รมน.เน้นย้ำป้องกันและแก้ไขปัญหาความไม่สงบในพื้นที่จชต.โดยให้บูรณาการเครื่องมือพิเศษเพื่อสกัดกั้น ระบบเฝ้าตรวจนำเทคโนโลยีมาดัดแปลงประยุกต์ใช้ ขณะที่ปัญหาไฟป่า 
กอ.รมน.,แก้ปัญหาใต้,3จชต.,เครื่องมือพิเศษ,ไฟป่า,หมอกควัน,ข่าวทั่วไป